Astronomy Domine

«Astronomy Domine» er en låt fra det engelske bandet Pink Floyds debutalbum The Piper at the Gates of Dawn, utgitt i 1967. Opptaket har god kvalitet for den studioteknikken var vanlig på den tiden. Albumet regnes som en psykedelisk klassiker, det var på topp-10-lista i Storbritannia og er med på oversikten 1001 album du må høre før du dør.

Låten, som er albumets åpningsspor, er skrevet av Syd Barrett som også er hovedvokalist, mens Richard Wright synger harmoniene. «Astronomy Domine» er sammen med «Interstellar Overdrive» av bandets kjente bidrag til undersjangeren space rock og var et høydepunkt i bandets repertoar de etterfølgende årene.O’Donnell, S. (2018). Silence in the Studio!’: Collage as Retransition in Pink Floyd’s ‘Atom Heart Mother Suite. In The Routledge Companion to Popular Music Analysis (pp. 291-299). Routledge. https://doi.org/10.4324/9781315544700

Lydcollagene i låten var så uvanlig på den tiden at plateselskapet sløyfet «Astronomy Domine» og «Bike» fra albumutgivelsen i USA slik at den formelle symmetrien på albumet forsvant.

Struktur
Sangen åpner med pipelyder som kan minne om morsekoder, og om lydene som ble fanget opp av radiomottakere under Sputnik 1s ferd rundt jorden i 1957. Bandets manager, Peter Jenner, ramser opp navn på stjerner gjennom en megafon slik at det kan høres ut som beskjeder fra en kontrollstasjon til en astronaut. 

Trommene kommer drønnende inn (etter 30 sekunder), og et gitarriff repeteres. En pumpende og repetetiv basslinje følger på, sammen med et stemningsskapende Farfisaorgel i bakgrunnen. Sangen avsluttes med pipelydene fra begynnelsen, sammen med den repetetive basslinjen og Jenner med megafonen.

Teksten er ren science fiction, og en rekke himmellegemer nevnes, blant andre planetene Jupiter, Neptun og Saturn samt Uranus' måner Oberon, Miranda og Titania. Saturns måne Titan blir også nevnt.

Konsertfremføringer
Pink Floyd spilte «Astronomy Domine» under nærmest samtlige av bandets konserter fra 1967 til 1971. Etter 1971 ble den neste gang spilt under bandets siste turné i 1994. 

Offisielle utgivelser med konsertopptak av «Astronomy Domine»:
1969 Ummagumma
1995 P•U•L•S•E

Personell
Syd Barrett – gitar og vokalist
Roger Waters – bass
Richard Wright – Farfisaorgel og støttevokalist
Nick Mason – trommer og perkusjon
Peter Jenner – vokal via megafon

 Referanser 

 Eksterne lenker 


Kategori:Sanger av Pink Floyd
Kategori:Sanger fra 1967
Kategori:Space rock-sanger
Kategori:Psykedeliske pop- og rock-sanger
Kategori:Rockesanger fra 1960-årene